LV
C 15/28
Eiropas Savienības Oficiālais Vēstnesis
16.1.2023.
Pamatlietas puses Pieteicējs: AB Atbildētāja: Finanzamt Köln-Süd
Prejudiciālais jautājums Vai Nolīguma starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos (1), kas stājies spēkā 2002. gada 1. jūnijā (turpmāk tekstā – “Nolīgums”) noteikumi, it īpaši Nolīguma 7. un 15. pants kopsakarā ar tā I pielikuma 9. panta 2. punktu (tiesības uz vienlīdzīgu attieksmi) ir jāinterpretē tādējādi, ka tie nepieļauj tādu dalībvalsts tiesisko regulējumu, saskaņā ar kuru darba ņēmēji, kas ir kādas ES vai EEZ dalībvalsts (tajā skaitā Vācijas) valstspiederīgie ar domicilu vai pastāvīgo dzīvesvietu Vācijā vai kādā citā ES/EEZ dalībvalstī var pēc savas ierosmes lūgt aprēķināt ienākuma nodokli par Vācijā ar nodokli apliekamo ienākumu no algota darba (“nodokļa aprēķināšana pēc pieprasījuma”), it īpaši, lai saņemtu pārmaksātā iedzīvotāju ienākuma nodokļa atmaksu, ņemot vērā izdevumus (ar ienākuma gūšanu saistītie izdevumi), kā arī algas nodokli, kas Vācijā samaksāts nodokļa ieturēšanas kārtībā, turpretī Vācijas un Šveices valstspiederīgajiem, kuri ir Šveices rezidenti, šādas tiesības nav paredzētas?
(1)
OV 2002, L 114, 6. lpp.
Lūgums sniegt prejudiciālu nolēmumu, ko 2022. gada 10. oktobrī iesniegusi Bundesarbeitsgericht (Vācija) – JK/Kirchliches Krankenhaus (Lieta C-630/22) (2023/C 15/30) Tiesvedības valoda – vācu Iesniedzējtiesa Bundesarbeitsgericht
Pamatlietas puses Prasītāja: JK Atbildētāja: Kirchliches Krankenhaus
Prejudiciālie jautājumi 1) Vai ar Savienības tiesībām, it īpaši Padomes Direktīvu 2000/78/EK (2000. gada 27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju (1), ņemot vērā Eiropas Savienības Pamattiesību hartas (turpmāk tekstā – “Harta”) 21. pantu, ir saderīga situācija, kad valsts tiesiskajā regulējumā ir paredzēts, ka privāta organizācija, kuras ētoss balstās uz reliģiju: a) var uzskatīt par nepiemērotām darbam tās dienestā personas, kuras pirms darba tiesisko attiecību nodibināšanas ir izstājušās no konkrētas reliģiskās kopienas, vai b) var pieprasīt no personām, kuras pie tās strādā, lai tās pirms darba attiecību nodibināšanas nebūtu izstājušās no konkrētas reliģiskās kopienas, vai c) kā nosacījumu darba tiesisko attiecību turpināšanai var izvirzīt prasību, lai pie tās strādājoša persona, kura ir izstājusies no konkrētas reliģiskās kopienas, pirms darba tiesisko attiecību nodibināšanas atkal tajā iestājas, ja tā no personām, kuras pie tās strādā, turklāt nepieprasa, lai tās piederētu šai reliģiskai kopienai?